Skorri Rafn Rafnsson
Skorri Rafn Rafnsson (f. 3. september 1985) er íslenskur frumkvöðull og fjárfestir sem komið hefur að stofnun og rekstri fjölmargra fyrirtækja í fjártækni og hugbúnaðargeiranum.  Undanfarin ár hefur Skorri fjárfest og einbeitt sér að fasteignaþróun og rekstri og uppbyggingu hótela undir merkjum Alva.

Fjárfestingar Alva Capital. 
Skorri er stofnandi, forstjóri og stjórnarformaður fjárfestingafélagsins Alva Capital og stjórnarmaður og eigandi Inkasso.

Alva Capital er eignarhaldsfélag í eigu Skorra og var stofnað árið 2012 sem samanstendur af: Alva fasteignum – fasteignafélag sem á yfir 200 leigueiningar á Íslandi sem ná yfir 10.000 fermetra. Alva hótel sem rekur þrjú hótel Alva sem öll eru miðsvæðis í Reykjavík. Alva Homes – fasteignafélag í Flórídafylki í Bandaríkjunum þar sem meginhluti eignasafnsins er í langtímaleigu.  Alva framkvæmdir – framkvæmdafélag sem vinnur að fjölbreyttum framkvæmdum og uppbyggingarverkefnum.

Frumkvöðlastarf  
Skorri hefur komið að stofnun eða verið meðstofnandi að fjölmörgum fyrirtækjum má þar nefna:  

Fjártæknifyrirtækin Aktiva sem hann stofnaði árið 2016. Aktiva tengdi saman lántakendur og fjárfesta með jafningalánum. Hann stofnaði innheimtu - og kröfustýringarfyrirtækið Myntu 2014 sem þróaði innheimtuhugbúnað. Fyrirtækið sameinaðist Inkasso árið 2017. Skorri tók jafnframt þátt í stofnun fjártæknifyrirtækisins TwoBirds árið 2019 en fór út úr fyrirtækinu tveimur árum síðar 2021. Hann kom að stofnun Netgíró árið 2012. Fyrirtækið var selt til Kviku banka árið 2021. Skorri kom jafnframt að stofnun hugbúnaðarfyrirtækins Móberg 2010 sem í dag er með starfsemi í þremur löndum og var selt til Kviku árið 2021. Skorri tók þátt í stofnun á Móa Media árið 2014 sem var frétta- og afþreyingarmiðill.  Hann stofnaði lánafyrirtækið Minikredit 2010 sem rak lánafyrirtæki í Króatíu en lokað 2011 og Hraðpeninga 2009 sem bauð smálán á netinu en Skorri seldi hlut sinn  árið 2011. Skorri stofnaði fyrirtækið S.R. Import árið 2005 sem sérhæfði sig í innflutningi á farartækjum og fjárfestingum í fasteignum.

Fjárfestingar  
Skorri hefur komið að kaupum eða fjárfest í eftirfarandi fyrirtækjum. Heimkaupum - þar sem hann var forstjóri og síðar stjórnarformaður. Heimkaup er stærsta netverslun Íslands en fyrirtækið var selt árið 2014. Hópkaup sem var keypt árið 2015. Fyrirtækið var selt til Heimkaupa árið 2016. Skorri kaupir Skífuna árið 2010 en Skífan rak verslanir í Kringlunni, Laugavegi og Smáralind til ársins 2014 þegar fyrirtækið rann inn í Heimkaup. Árið 2010 er Gamestöðin  keypt í gegnum Skífuna. En Gamestöðin var tölvuleikjabúð sem seldi nýja og notaða tölvuleiki.  Árið 2010 kaupir Skorri sölu- og netmarkaðstorgið Bland.is árið 2010 og er það selt árið 2017.

Tilvísanir

Tenglar 
Alva Capital
Alva hótel

Íslenskir viðskiptamenn